ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660020570


ขอให้ตรวจสอบบุคคลที่เรียกเก็บเงินค่าจอดรถ บริเวณ ตลาดพลู  เขตธนบุรี กรุงเทพมหานคร จุดสังเกต อยู่บริเวณท่าน้ำตลาดพลู ตรงใต้สะพานใหญ่ ซึ่งบริเวณดังกล่าวเป็นตลาดของหน่วยงานรัฐ เนื่องจากผู้ร้องแจ้งว่ามีบุคคล จำนวน 3 คน สลับกันมาเก็บเงินค่าจอดรถจากประชาชน พบเห็นเป็นประจำทุกวัน โดยจะแบ่งเป็น 3 ช่วง ช่วงเช้า มีบุคคลที่ 1 เป็นเพศชาย (ทราบชื่อ-นามสกุล) แต่งกายเหมือนข้าราชการ อายุไม่เกิน 30 ปี สูงประมาณ 170 เซนติเมตร รูปร่างผอม ผิวดำ ช่วงสาย มีบุคคลที่ 2 เป็นเพศชาย แต่งกายด้วยชุดลำลองธรรมดา (ไม่ทราบชื่อ-นามสกุล และรูปพรรณสัณฐาน) และช่วงเย็น มีบุคคลที่ 3 เป็นเพศชาย (ไม่ทราบชื่อ-นามสกุล และรูปพรรณสัณฐาน) มาเปลี่ยนกันคอยเก็บเงินค่าจอดรถจากประชาชน คันละ 20 บาท (ยี่สิบบาทถ้วน) บางครั้งจะมีใบเสร็จให้ แต่ส่วนใหญ่จะไม่ให้ใบเสร็จ และไม่เก็บเงินค่าจอดรถจากรถบางคัน พบเห็นมาเป็นระยะเวลาประมาณ 1 ปี ล่าสุดพบเห็นวันที่ 19 พฤษภาคม 2566 เวลา 08.50 น. (ขณะที่ติดต่อแจ้งเรื่อง) มีบุคคลที่ 1 เข้ามาเก็บเงิน จึงประสงค์ให้หน่วยงานที่เกี่ยวข้องดำเนินการตรวจสอบบุคคลที่เข้ามาเก็บเงินค่าจอดรถ เพื่อให้ทราบว่าเป็นเจ้าหน้าที่ของหน่วยงานภาครัฐจริงหรือไม่ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata